L'Orquestra i el Cor Almudáfer oferiran el concert ‘El Messies’ a l'Església de Begonya
15 d’abril 2019

![](/media/yjknxzf4/50_c_elmesias.jpg)  

  

L'Orquestra i el Cor de Almudáfer oferiran, hui dilluns 15 d'abril a les 21.30 hores, el concert de Pasqua interpretant _El Messies_ de Händel. El concert dirigit per Sergi Rajadell, gratuït i amb una durada de 60 minuts, tindrà lloc a l'Església de Begonya del Port de Sagunt.

  

Händel va compondre l'obra a Londres en tan sols tres setmanes. Encara que tradicionalment està associat al Nadal, este oratori tracta no sols del naixement de Jesús de Natzaret, sinó de tota la seua vida. Uns mesos després de ser composta, l'obra es va estrenar a Irlanda, durant un viatge de Händel, però la gran estrena no va arribar fins l'any 1742, en el New Music Hall de Dublín per a un concert benèfic. Segons la tradició, va ser realitzat després d'un llarg període d'escassetat en la producció musical del compositor a causa d'una inspiració divina. La veritat és que Händel es trobava en un moment creatiu interessant, ja que junt amb esta obra va escriure el drama coral _Samson_, que junt amb _Saul, Jephtha_ i _Belshazzar_ marquen el cim del drama coral. El seu cor més famós és el majestuós _Hallelujah._

  

​

​

*   [](http://www.facebook.com/sharer.php?u=https://aytosagunto.es/va/actualitat/l-orquestra-i-el-cor-almudafer-oferiran-el-concert-el-messies-a-l-esglesia-de-begonya/ "Facebook")
*   [](http://twitter.com/share?url=https://aytosagunto.es/va/actualitat/l-orquestra-i-el-cor-almudafer-oferiran-el-concert-el-messies-a-l-esglesia-de-begonya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-orquestra-i-el-cor-almudafer-oferiran-el-concert-el-messies-a-l-esglesia-de-begonya/ "Linked In")
*   [](mailto:?body=https://aytosagunto.es/va/actualitat/l-orquestra-i-el-cor-almudafer-oferiran-el-concert-el-messies-a-l-esglesia-de-begonya/)